hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu ca hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu en hu hu hu hu hu hu hu hu hu hu hu hu hu en hu uk hu hu hu hu hu en hu hu en hu en hu hu hu hu hu
posztdok napló 131. – “bumm-bumm”, avagy addig jár a posztdok Ashkelonba, míg… (4,5 nap 3. rész) – KISPASZTI WEB
Menü + × expanded collapsed
Péntek reggel továbbindultunk kirándulásunk következő állomására. Kivillamosoztunk a buszpályaudvarra, átestünk az elengedhetetlen csomagátvilágításon.  Jegyvásárlás, kis várakozás… Az Egged 437-es járatán vettünk búcsút Jeruzsálemtől. Ha a telefonom nem merült volna le, élvezhettem volna a wifi szolgáltatást,  sebaj, állítólag idén a vonatokat is felszerelik majd ingyen nettel.
Csupa zöld volt minden az országút mellett, míg leereszkedtünk a Júdeai-hegyek között. Nem volt tele a busz, aki akart, már Purim előtt elutazott.  Másfél óra alatt értük el a tengerparti várost.
Június óta több mint tízszer jártam Ashkelonban, a pálmafákkal szegélyezett bevezető úton olyan érzésem volt, mintha most mutatná a település a legszebb arcát. Mindenfelé virágok, napsütés, a hideg napok után kellemes hőmérséklet. Yossi várt minket a busznál, odahaza  Orna finom étkei kényeztették “messziről-jött” vendégeket. A gondosan ápolt kert ismét fotózásra csábított. Minden olyan idillinek tűnt… “Méltó befejezése lesz ez a testvér-napoknak…” – gondoltam kicsik elhamarkodva.
Kora este rápillantottam a hírekre. A gázai célzott támadásról olvasva, átfutott az agyamon,  ennek még rakéták is lehetnek a következményei. Elhessegettem a nyomasztó felvetést. A vacsorára hivatalos volt a helyben tanuló Eszter, akivel néhány hete már összefutottunk idelent (azaz Dél-Izraelben). Együtt néztük meg a komáromi hitközség 220. évfordulójára készült filmet, elfogyasztottuk a többfogásos estebédet. Talán úgy 23 óra felé járhatott, amikor meghallottuk az első “bumm-bumm”-ot. A laptopból csak új záporoztak a hírek, lövik a szomszédos Ashdodot. “Itt húznak át a rakéták a fejünk felett.” – jegyezte meg Yossi. “Ebből még riasztás lehet nálunk is” – fűzte hozzá Orna.
Alig telt el tizenöt perc s felsüvöltöttek a légvédelmi szirénák. Megfagyott  a levegő egy pillanatra,… Tudtam, ez előfordul errefelé, de… Az eddigi – nyugodt időszakokban tett – látogatásaim során, számomra annyira hihetetlennek tűnt, hogy bármi megzavarhatja e földközi-tengeri kis “ékszerdoboz” mindennapjait. Nem volt idő a töprengésre, gyors léptekkel a biztonsági szobába mentünk. A tompa “bumm-bumm”-ok, a közelben felállított “Vaskupola” légvédelmi üteg elhárító-rakétáinak kilövését kísérő pici rázkódások, s a zárt ablakok mellett csak halkan hallható szirénák még abszurdabbá tették a helyzetet. Talán fel sem fogtam teljesen, mi is történik. Itt most az a legszörnyűbb, hogy statisztikailag kicsi az esélye egy a “szomszédok” által küldött sabeszi “ajándék” becsapódásának. Mégis mi van, ha a következő ránk esik?…
Annak idején az általánosban a polgári védelmi napokon még azt tanították, egy sziréna jelzi a légiveszély elejét, egy a végét. Dél-Izraelben csak egyszer szól a dermesztő hang. Fülel az ember, merre hallja a becsapódást vagy a sikeres elhárítást, s 10 perc múlva kisétál a betonfalú, vasajtóval lezárható szobából.
Már lefekvéshez készülődtünk, mikor újra jött a hangjelzés… “Ez most a lenti szirénák hangja” – súgta oda Orna, s a ház ura már be sem jött a védett szobába. “Ja, kérem a különböző településrészek felől szóló szirénák megkülönböztetésére még nem vállalkoznék…” – vontam le a tanulságot, miközben azon morfondíroztam, talán kérni kéne egy matracot, s inkább idebent aludni ma este.
Volt még egy-két “bumm-bumm” az éjszaka folyamán,  szerencsére reggelig nem szólaltak meg ismét a szirénák. Az órám csipogására inkább szeretek felébredni, mintsem ezek hangjára. Újra ott ültünk, ezúttal pizsamában, a biztonsági szobában.
Napközben szerencsére csend honolt a tájon. Izgatottan olvastuk a híreket, amelyek a szomszédos településekre irányuló rakétákról szóltak. Jeruzsálemből érkezett látogatóba egy család, a gyerkőcök Yerryvel és Tulával, a két virgonc macskával játszottak a kertben. Néhány, közelben elhúzó vadászgép robaja törte csak meg az ünnepi hangulatot.
Katasztrófaturistaként elautóztunk a légvédelmi üteghez. “Ezt Tominak is látnia kell!” -jegyezte meg Yossi. Nekem korábban már volt szerencsém megszemlélni a hadiipar új fejlesztését a távolból .
Az ebéd utáni pihenő vége felé újra “bumm-bumm”, ismét sziréna nélkül. Elutazásunk előtt rokonlátogatóba mentünk Miriamhoz és Aharonhoz. Kedélyesen beszélgettünk, ettük a finom sütiket és a gyümölcssalátát, amikor egyszer csak “bumm-bumm-bumm… bumm-bumm…” vagy hatszor-hétszer. Közösen búcsúztattuk el a szombatot a Havdalán, majd a vasútállomásra mentünk.
Máskor az emeletes vonat felső szintjén utazom, most inkább lentre szálltunk.“Mikor érünk ki a zónából?” – tette fel bátyám a kérdést annak tudatában, hogy Ashdod felé vitt az utunk. “Rehovotnál fellélegezhetünk, odáig csak ritkán lőttek el eddig.” – hangzott a nem túl magabiztos válaszom.
Tel-Avivhoz közeledve nagyot sóhajtottunk. Magunk mögött hagytuk a “háborús” övezetet. Mi megtehettük, ellentétben a rokonokkal, ismerősökkel, s azzal a több-százezer emberrel, akiknek Dél-Izraelben van az OTTHONuk.
Facebookon való megosztáshoz kattintás ide.(Új ablakban nyílik meg)
Kattints ide a Twitter-en való megosztáshoz(Új ablakban nyílik meg)
Megosztom a LinkedInen(Új ablakban nyílik meg)
Ajánlás egy barátnak email-ben(Új ablakban nyílik meg)
Kattints ide a nyomtatáshoz(Új ablakban nyílik meg)
Előző bejegyzés Előző bejegyzés:
posztdok napló 130. – egy kis Miskolc Jeruzsálemben (4,5 nap 2. rész)
Következő bejegyzés Következő bejegyzés:
posztdok napló 132. – amikor nem érted jön a reptéri taxi, avagy a hétköznapok mindig visszatérnek (4,5 nap 4. rész)
“posztdok napló 131. – “bumm-bumm”, avagy addig jár a posztdok Ashkelonba, míg… (4,5 nap 3. rész)” bejegyzéshez 2 hozzászólás
Visszajelzés: posztdok napló 186. – ugye most nem jönnek majd a rakéták… (szentföldi szerelem 3. rész) | KISPASZTI WEB
Visszajelzés: posztdok napló 191. – elizraeliesedés | KISPASZTI WEB
Vélemény, hozzászólás? Kilépés a válaszból
Adatok megadása vagy bejelentkezés valamelyik ikonnal:
E-mail cím (kötelező) (Nem lesz látható)
Hozzászólhat a WordPress.com felhasználói fiók használatával. ( Kilépés /  Módosítás )
Hozzászólhat a Twitter felhasználói fiók használatával. ( Kilépés /  Módosítás )
Hozzászólhat a Facebook felhasználói fiók használatával. ( Kilépés /  Módosítás )
Kérek e-mail értesítést az új hozzászólásokról.
Kérek e-mail értesítést az új bejegyzésekről.
Rádió Bézs: 55 perc a Csodák Palotájából
STRATÉGIA #2 – zsiráfok és elefántok az “ötlet” szolgálatában
Közösségi matricázás a Judafesten
Újra itt a Diák Innovátorok Klubja
Ezt írtam… Hónap kiválasztása 2018 november  (1) 2016 szeptember  (1) 2016 március  (1) 2016 január  (1) 2015 december  (1) 2015 november  (1) 2015 október  (2) 2015 augusztus  (2) 2015 július  (4) 2015 május  (2) 2015 március  (2) 2015 február  (1) 2014 december  (1) 2014 október  (2) 2014 szeptember  (2) 2014 július  (3) 2014 június  (1) 2014 május  (2) 2014 április  (4) 2014 március  (2) 2014 február  (2) 2013 december  (1) 2013 november  (4) 2013 október  (5) 2013 szeptember  (3) 2013 augusztus  (10) 2013 július  (4) 2013 június  (3) 2013 május  (4) 2013 április  (9) 2013 március  (8) 2013 február  (5) 2013 január  (9) 2012 december  (9) 2012 november  (46) 2012 október  (11) 2012 szeptember  (9) 2012 augusztus  (6) 2012 július  (3) 2012 június  (8) 2012 május  (9) 2012 április  (11) 2012 március  (9) 2012 február  (12) 2012 január  (12) 2011 december  (9) 2011 november  (9) 2011 október  (14) 2011 szeptember  (18) 2011 augusztus  (19) 2011 július  (20) 2011 június  (19) 2011 május  (8) 2011 április  (3) 2011 március  (3) 2011 január  (1) 2010 november  (1) 2010 szeptember  (1) 2009 augusztus  (1) 2009 június  (1) 2008 december  (1) 2008 július  (2) 2008 június  (1) 2008 május  (2) 2008 április  (1) 2008 március  (3) 2008 február  (3) 2008 január  (8) 2007 december  (5) 2007 november  (7) 2007 október  (19) 2007 szeptember  (32) 2007 augusztus  (106) 2007 július  (116) 2007 június  (95) 2007 május  (45) 2007 április  (65) 2007 március  (25) 2007 február  (59) 2007 január  (47) 2006 december  (1) 2006 november  (4) 2006 október  (4) 2006 szeptember  (2) 2006 augusztus  (9)
Ki járt a weblapomon?
KISPASZTI WEB, Működteti a WordPress.com.
Already have a WordPress.com account? Log in now.